Hokkieglorie vir WP, Noordelikes in Bloem | Netwerk24
Hokkieglorie vir WP, Noordelikes in Bloem
Deur Johann De Jager 01 September 2019 18:29
Sylvia van Jaarsveldt in aksie vir die Proteas.Foto: Gallo Imges
Die mans- en vrouehokkiespanne van Suid-Gauteng is albei in uitskietstryde in hul provinsiale eindstryde teen die Westelike Provinsie en Noordelikes onderskeidelik Saterdag in Bloemfontein getroef.
Die vroue-hokkiespan van Noordelikes was met 2-0 baas in hulle uitskietstryd teen Suid-Gauteng nadat dit 1-1 na gewone speeltyd was.
Marguerite van Wyk het Noordelikes volgens altiusrt.com in die 11de minuut laat voorloop toe sy haar vyfde doel van die toernooi aangeteken het.
Sylvia van Jaarsveldt met 'n minuut oor die gelykmaker vir Suid-Gauteng behaal het om 'n uitskietstryd af te dwing.
Dié Protea was met sewe doele uit gebroke spel die voorste doelskieter van die toernooi.
Noordelikes het die uitskietstryd gewen.
Mustaphaa Cassiem was in die mans se eindstryd twee keer in die kol - in 26ste en 41ste minuut - vir die WP teen Suid-Gauteng.
Die Speler van die Toernooi, Nic Spooner, het dit in die 29ste minuut 1-1 vir die Gautengers gemaak, waarna Brynn Cleak met agt minute oor dit weer gelykop met 2-2 gemaak het om 'n uitskietstryd af te dwing.
Vroue: 1. Noordelikes, 2. Suid-Gauteng, 3. WP, 4. Vrystaat
5. KZN Raiders, 6. OP, 7. SA o.21, 8. Noordwes.
Mans: 1. WP, 2. Suid-Gauteng, 3. Noordelikes, 4. SA o.21, 5. KZN Raiders, 6. OP, 7. Witsies, 8. Skiereiland.